jkorsvik/nowiki_second_scrape_merged huggingface dataset:
OpenRefine

OpenRefine, tidligere kalt Google Refine og Freebase Gridworks, er et frittstående skrivebordsverktøy basert på åpen kildekode for å vaske og transformere data til andre format, det som på engelsk kalles «data wrangling». Verktøyet er ligner på et regneark, og det kan da også behandle filer fra flere typer rgeark, men strukturen minner mer om en database.
Programmet opererer på rader (rows) av data som har celler med verdier organisert i kolonner (columns), som er mer likt en relasjonsdatabase enn et regneark. Et prosjekt i OpenRefine er definert som en tabell. Brukeren kan filtrere rader ved å bruke fasetter (facets) som definerer filterkriterier. Et eksempel på en slik fasett er å vise rader hvor en gitt kolonne inneholder verdier. Ulikt regneark blir de fleste operasjoner i OpenRefine gjort mot alle synlige rader under en kolonne, opprettelse av en ny kolonne basert på eksisterende data fra en annen kolonne, og så videre. Alle aksjoner som blir gjort på et datasett blir lagret i et prosjekt og kan senere bli avspilt på andre tilsvarende datasett.


== Referanser ==


== Litteratur ==
Verborgh, Ruben; De Wilde, Max (2013). Using OpenRefine. PACKT Books. ISBN 978-1-78328-908-0. Besøkt 10. januar 2016. 


== Eksterne lenker ==
(en) Offisielt nettsted 
(en) Offisiell blogg 
(en) OpenRefine – kategori av bilder, video eller lyd på Commons 
«OpenRefine/OpenRefine releases». GitHub. Besøkt 10. januar 2016.  Nedlasting av ferske utgaver
Ewok

Ewok er en fiktiv dyreart fra Star Wars-filmene. De er framstilt som bjørneliknende rovdyr. De bor på månen til Endor, en planet i ytterkanten av universet. Ewokene er rundt en meter i høyde, og står på to føtter. De har en primitiv teknologi, og kan konstruere hengefly og katapulter. Ewokene bor høyt oppe i trærne i små landsbyer på skogmånen.
Arten dukket først opp i filmen Star Wars Episode VI: Jediridderen vender tilbake, men har senere også dukket opp i spinoff-filmene Caravan of Courage: An Ewok Adventure og Ewoks: The Battle for Endor, samt tv-serien Star Wars: Ewoks.


== Eksterne lenker ==
Ewok  på den offisielle StarWars.com Encyclopedia.
(en) Ewok på Wookieepedia: en Star Wars-wiki
Action Figure Archive
Sarlacc

Sarlacc er et fiktivt vesen i det fiktive Star Wars universet. Vesenet dukker for første gang opp i filmen Star Wars Episode VI: Jediridderen vender tilbake (1983). Dyret har flere tentakler og et stort gap linjert under flere rader med skarpe tenner. Sarlaccen som er vist i filmen er lokalisert i the Great Pit of Carkoon, ett hull i sanden på ørkenplaneten Tatooine. Denne sarlaccen er en av de største av flere sarlaccer som er spredt utover galaksen.I den originale Jediridderen vender tilbake er sarlaccen et hull i bakken med skarpe tenner og tentakler. Ved Special Edition utgaven av filmen fra 1997 ble det data-animert ekstra tentakler samt et nebb der det tidligere bare var et hull i bakken. Utenom Jediridderen vender tilbake har vesenet og andre lignende dyr dukket opp i bøker i det ekspanderte universet.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(en) Sarlacc på Wookieepedia: en Star Wars-wiki
Bantha

Bantha er en fiktiv dyreart i Star Wars-universet. De er store elefant lignende dyr med pels som i hovedsak holder til på planeten Tatooine.Arten dukket opp for første gang i filmen Star Wars Episode IV: Et nytt håp. Fremfor å bruke data-animasjon kom Banthaene til livet ved å kle opp en elefant i pels og falske horn. Dette viste seg å være problematisk på grunn av at elefanten ikke var vant med varmen under filmingen av scener til Tatooine i Death Valley. Dette førte til at kostymet ofte falt av dyret.


== Referanser ==


== Eksterne lenker ==
(en) Bantha på Wookieepedia: en Star Wars-wiki
Joe Jankovic. «Elephants in Space». The Star Wars Pages. Arkivert fra originalen 29. juli 2009. 
L. Mangue. «Mardji the Elephant». Nerf-Herders-Anonymous. Arkivert fra originalen 12. mai 2008.
Obalno-kraška

Obalno-kraška er et av Slovenias tolv statistikkområder på NUTS3-nivå.
Regionen som ble opprettet i 2005, er kun for statistiske og ikke administrative formål. De administrative funksjoner ivaretas i Slovenia av staten og kommunene.


== Kommuner ==


== Referanser ==
The Mandalorian

The Mandalorian er en amerikansk strømmeserie basert på og lagt til Star Wars-universet skapt av George Lucas. Serien hadde premiere på Disneys strømmetjeneste, Disney+ 12. november 2019. Seriens handling er lagt fem år etter filmen Return of the Jedi, og flere tiår før The Force Awakens, og følger en mandalorian som lever utenfor regimet til Republikken. Jon Favreau har ansvar for seriens manuskript og fungerer som produsent sammen med Dave Filoni, Kathleen Kennedy og Colin Wilson.


== Handling ==
Handlingen i The Mandalorian foregår «etter Imperiets fall og før fremveksten av First Order» og følger «en ensom revolvermann i de ytre delene av galaksen langt unna Den nye Republikkens autoritet».


=== Filming ===
Opptaksstart for serien begynte i den første uken av oktober 2018 i Sør-California. 19. oktober 2018 besøkte George Lucas settet, som en bursdagsoverraskelse for Favreau. 25. oktober 2018 ble det rapportert at politiet etterforsket tyveri av flere uspesifisert elementer fra settet til The Mandalorian på Manhattan Beach Studios’ anlegg i Manhattan Beach i California.


== Rolleliste ==
Din Djarin … Pedro Pascal
Cara Dune … Gina Carano
Moff Gideon … Giancarlo Esposito
Greef Karga … Carl Weathers
Ahsoka Tano … Rosario Dawson
Luke Skywalker … Mark Hamill
Boba Fett … Temuera Morrison
Bo-Katan Kryze … Katee Sackhoff
Cobb Vanth … Timothy Olyphant
Peli Motto … Amy Sedaris
Ranzar Malk … Mark Boone Junior
Xi'an … Natalia Tena
Burg … Clancy Brown
Lang … Michael Biehn
«Klienten» … Werner Herzog
Imperie-kaptein … Titus Welliver
Kuiil (stemme) … Nick Nolte
Gor Koresh (stemme) … John Leguizamo
Q9-0 (stemme) … Richard Ayoade


== Referanser ==


== Eksterne lenker ==
(en) The Mandalorian på Internet Movie Database 
(en) The Mandalorian på Rotten Tomatoes 
(en) The Mandalorian på Metacritic 
(en) The Mandalorian på Wookieepedia: en Star Wars-wiki
Bjørnepatruljen

Bjørnepatruljen er en norsk barnefilm fra 1956, regissert av Carsten Byhring. Byhring skrev også manuset, etter et synopsis av Gunnar Kaspersen.


== Handling ==
Den åtte mann sterke Bjørnepatruljen reiser på telttur i høysommeren. Første del av reisen foregår per sykkel. Mens  guttene tråkker av sted mot målet, oppdager de en motorsykkel, som later til å være gjemt rett ved veien. Agaton og Mads, som har foretatt et innbrudd på postkontoret, har gjemt den der. Hos bonden Berg, hvor speiderne møter jentene Gerd og Else, får de sette fra seg syklene. Turen går videre til fots rett inn i skogen, der de slår seg ned ved et tjern, og for alvor begynner å nyte ferien.På hjemveien, etter oppholdet hos onkelen, går Gerd og Else seg vill. De kommer fram til ei hytte, der de to tyvene har skjult seg. Gerd går inn for å spørre om veien og blir tatt til fange av kjeltringene. Elsa løper for å hente hjelp. Sent på natten ankommer hun tjernet, der guttene i Bjørnepatruljen befinner seg, og får varslet dem. Med stor list klarer Bjørnepatruljen å lure de to tyvene rett i lensmannens armer.


== Skuespillere ==
Carsten Byhring
Dan Fosse
Einar Vaage
Jannike Falk
Bente Lindbeck
Stein Andersen
Jan Schellberg
Georg Bjerke
Terje Huuse


== Referanser ==


== Eksterne lenker ==
(en) Bjørnepatruljen på Internet Movie Database 
(no) Bjørnepatruljen hos Filmfront
Whataburger

Whataburger er en amerikansk kjede av hurtigmatrestauranter, etablert i Corpus Christi i 1950. Kjeden har omkring 34 000 ansatte og hovedkontor i San Antonio.
Kjeden spesialiserer seg på hamburgere og består per 2015 av over 780 restauranter.


== Mat ==

		


== Referanser ==


== Eksterne lenker ==
Nettside
Canon Norge

Canon Norge AS er Canons divisjon for Norge.
Selskapet ble formelt etablert i 1967, men ble ikke et «reelt» selskap før i 1996, da som et resultat av sammenslåingen av de to selskapene Noiseless a.s og Cannor AS. Begge var på dette tidspunktet 100 % eid av Canon Europe N.V. hvor Noiseless (etablert i 1972) frem til sammenslåingen var distributør for Canons kontor- og dataprodukter, med hovedvekt på kopimaskiner og printere, mens Cannor (etablert i 1983) distribuerte Canons fotoprodukter. Hovedkontoret er lokalisert på Holmlia i Oslo i Noiseless' gamle lokaler.


== Eksterne lenker ==
Offisielt nettsted
Achim Mentzel

Achim Mentzel (født 15. juli 1946 i Berlin, død 4. januar 2016 i Cottbus i Brandenburg) var en tysk underholdningsartist, skuespiller, musiker og programleder. Han utgav 23 singeler og syv albumer mellom 1978 og 2010.


== Liv og virke ==


=== Bakgrunn ===
Achim Mentzel var sønn av en tysk kvinne som stammet fra Saarland og en fransk okkupasjonssoldat. Han vokste opp i Øst-Berlin-distriktet Prenzlauer Berg og tok etter skolegangen lære som polstrer og romdekoratør. I ungdommen spilte han fotball i Vorwärts Berlin.


=== Karriere ===
På 1960- og begynnelsen av 70-tallet var han medlem i forskjellige beatgrupper. Det begynte ikke så lovende: I 1965 fikk bandet hans forbud til å opptre i hele Øst-Tyskland. Mentzel ble innkalt til militærtjeneste i Nationale Volksarmee. Der ble han etter kort tid opptatt i et militærband.
Etter militærtjenesten arbeidet han igjen som polstrer. Det skulle ta en tid før hans opptredenforbud ble opphevet. Han ble de med i Alfons-Wonnebergs orkester.
Under et besøk i Vest-Berlin sommeren 1973, der  Alfons-Wonneberg-orkesteret hadde en opptreden, hoppet han av til vesten. Han slo seg ned i Saarland, der han hadde slekt, og tjente til livets opphold som sveiser om dagen, og spilte i kneiper om kveldene. På grunn av hjemlengsel valgte han å reise tilbake til DDR igjen. Der ble han dømt til ti måneders fengsel for republikflucht.
Etter sonet straff opptrådte han sammen med Nina Hagen i Fritzens Dampferband. I 1980-årene var han underholder i østtysk tv, og i 1989 fikk han sitt eget program for slagermusikk - Achims Hitparade - som han forble programleder for i lang tid. Etterhvert ble programmet sendt i Mitteldeutscher Rundfunk (MDR) og med gjestespill av mange kjente tyske artister og grupper som Fernando Express, Roland Kaiser og Trio Alpin.
Han var også filmskuespiller, men det holdt med mindre roller - i spillefilmene Die Legende von Paul und Paula, Feuer unter Deck, Helden wie wir, Der Wixxer og Neues vom Wixxer. 
Achim Mentzel var en høyt skattet underholdningsartist med en varm og spøkefull feamtoning. Foruten å være programleder gav han også ut en rekke plater. Han fikk åtte barn med fem kvinner. Han var gift fire ganger. De siste leveårene bodde han i Cottbus, i bydelen Gallinchen.


== Et utvalg av Achim Mentzels plater og hits ==
Gott sei dank ist sie schlank (1979)
Hier fliegt heut die Kuh (1993)
Mensch hab ich ein Schwein (1997)
Sauer macht lustig
Wir sind alle keine Engel
Solang bei uns 'ne Knospe sprießt


== Referanser ==


== Eksterne lenker ==
(de) Offisielt nettsted 
(en) Achim Mentzel – kategori av bilder, video eller lyd på Commons 
(en) Achim Mentzel på Internet Movie Database 
(fr) Achim Mentzel på Allociné 
(en) Achim Mentzel hos The Movie Database 
(en) Achim Mentzel på Discogs 
(en) Achim Mentzel på MusicBrainz 
(en) Achim Mentzel på Spotify 
Achim Mentzel på Facebook
Langesund Idrettsforening

Langesund Idrettsforening (stiftet 14. juni 1931) er et idrettslag fra Langesund i Bamble kommune i Telemark, som driver med fotball, skiidrett, tennis og turn.


== Fotball ==
A-laget i fotball for menn spiller 2019-sesongen i 4. divisjon. Hovedtrener er tidligere fotballspiller Kai Braathen. 
Laget spilte på fjerde nivå fram til og med 1999-sesongen, da elitesatsingen på herresiden ble overført til samarbeidsklubben Langesund/Stathelle. Samarbeidet varte fram til og med 2008-sesongen, da Stathelle tok over plassen i 3. divisjon. Siden 2010-sesongen har laget spilt i 5. divisjon, men for første gang siden før samarbeidet med Stathelle rykket laget opp til 4. divisjon i 2018-sesongen. 


=== Tabell ===


== Eksterne lenker ==
Offisielt nettsted
Slåttnes Stadion - Nordic Stadiums
Badminton under Sentralamerikanske og karibiske leker 2010

Badminton under Sentralamerikanske og karibiske leker 2010. Badminton var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var fjerde gangen som badminton var med i de sentralamerikanske og karibiske leker. Det var seks turneringer; single, double og lag for både kvinner og menn og en mixeddoubleturnering. Alle tapende semifinalister fikk bronsemedaljer. Mexico ble beste nasjon med tre gullmedaljer foran Guatemala med tre.


== Medaljer ==


== Eksterne lenker ==
- Badminton side 409 - PDF
Badminton under Sentralamerikanske og karibiske leker 2014

Badminton under Sentralamerikanske og karibiske leker 2014. Badminton var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var femte gangen som badminton var med i de sentralamerikanske og karibiske leker. Det var seks turneringer; single og double for både kvinner og menn og en mixeddoubleturnering og en mixed lagkonkurranse. Guatremala ble beste nasjon med tre gullmedaljer foran Mexico med to.


== Medaljer ==


== Eksterne lenker ==
Sitio oficial de los XXII Juegos Centroamericanos y del Caribe
Lars Bo Nørgaard

Lars Bo Nørgaard (født 1981, død 2021) var en dansk forfatter oppvokst i Fjerritslev på Nordvest-Jylland.
Han ble utdannet fra den danske Forfatterskolen i 2006 der han studerte sammen med blant andre Christina Hagen Nielsen, Martin Snoer Raaschou, Karin Toft og Ea Jeppesen. Nørgaard har bidratt med tekster til Forfatterskolens avgangsantologi i 2006.
I 2015 debuterte han med diktsamlingen Vores 74m2 der han tar for seg den såkalte «Gellerupplanen»: Området skal byfornyes, og forfatterens hjem skal jevnes med jorden. Boka inneholder også enkelte fotografier som Nørgaard har tatt fra leiligheten i Gellerup, Århus.
Nørgaard har også deltatt i samarbeid med billedkunstnere, hvor hans tekster har inngått i utstillinger, blant annet Bålene brænder (2014), som er laget i samarbeid med Troels Emig.
I 2009 stiftet han sammen med Peder Frederik Jensen, Peter Clement Woetmann, og Lars Arnfred Fynboe tidsskriftet morgenrøde.dk, der var han medredaktør.


== Utgivelser ==
Forfatterskolens Afgangsantologi 2006 ISBN 8791407214
Bålene brænder (2014)
Vores 74m2 - Gellerupparken, november-december 2014, Jorinde & Joringel, 2015 (dikt) ISBN 9788773223307


== Referanser ==


== Eksterne lenker ==
(da) Offisiell blogg
Abdoulaye Diallo

Abdoulaye Diallo kan være:

Abdoulaye Diallo (friidrettsutøver) (født 1946), senegalesisk friidrettsutøver
Abdoulaye Diallo (fotballspiller, født 1963), senegalesisk fotballspiller
Abdoulaye Diallo (senegalesisk fotballspiller, født 30. mars 1992)
Abdoulaye Diallo (fotballspiller, født mars 1992), fransk fotballspiller
Abdoulaye Diallo (fotballspiller, født oktober 1992), senegalesisk fotballspiller
Abdoulaye Diallo (judoka) (født 1951), guineisk judoka
Opprør mot livet

Opprør mot livet (engelsk: Imitation of Life) er en amerikansk romantisk film fra 1959, regissert av Douglas Sirk og produsert av Universal International. I hovedrollene spiller Lana Turner og Juanita Moore. Både Susan Kohner og Juanita Moore ble Oscar-nominert for beste kvinnelige birolle for deres prestasjon i filmen.
Dette er den andre filmatiseringen av Fannie Hursts roman «Imitation of life». Den første, fra 1934, var regissert av John M. Stahl og hadde Claudette Colbert i hovedrollen.


== Handlingsreferat ==
I 1947 drømmer alenemor Lora Meredith (spilt av Lana Turner) om å bli en kjent Broadway-skuespillerinne. Hun mister oversikten over sin lille datter Susie på en overfylt strand på Coney Island og ber en fremmed, Steve Archer, om å hjelpe henne med å finne jenta hennes. I mellomtiden har Susie blitt funnet og ivaretatt av Annie Johnson (spilt av Juanita Moore) som også er en alenemor med datteren Sarah Jane, som er omtrent Susies alder. Ved hjelp av Steve og en politibetjent blir Lora gjenforent med Susie. Meredith-familien er hvite og Johnson-familien er mørkhudede. Men Lora antar at Sarah Jane er hvit, og ikke Anniess biologiske datter. Dette signaliserer en sentral konflikt i filmen fordi Sarah Janes lyse hud lar henne passere som hvit, og hun avviser inderlig å bli identifisert som mørkhudet.
Elleve år senere er Lora en høyt ansett Broadway-stjerne som bor i et luksuriøst hjem i New York City. Annie fortsetter å bo hos henne og arbeide som barnepike og husholderske. Etter å ha avvist Davids siste manus (og hans frieri) får Lora en rolle i et teater-stykke. Ved en fest i forbindelse med showet møter hun Steve igjn, som hun ikke har sett på et tiår. De begynner å gjenopplive forholdet, og Steve blir introdusert for Annie, og nå tenåringene Susie og Sarah Jane.
Lora får en rolle i en italiensk film, og lar Steve se etter Susie. Tenåringen utvikler en forelskelse i morens kjæreste. Sarah Jane begynner å gå på stevnemøter med en hvit tenåring, men han slår henne ned i en smug etter å ha fått vite at hun egentlig er mørkhudet. Senere får hun jobb ved en nattklubb, men forteller moren at hun arbeider ved et bibliotek. Når Annie får vite sannheten, går hun til nattklubben, og Sarah Jane får sparken derfra. Når Lora kommer tilbake fra Italia, har Sarah Jane stukket av hjemmefra.


== Medvirkende ==

Lana Turner - Lora Meredith
Juanita Moore - Annie Johnson
John Gavin - Steve Archer
Sandra Dee - Susie, som 16
Susan Kohner - Sarah Jane, som 18


== Referanser ==


== Eksterne lenker ==
(en) Opprør mot livet på Internet Movie Database 
(no) Opprør mot livet hos Filmfront 
(sv) Opprør mot livet i Svensk Filmdatabas 
(da) Opprør mot livet i Danmark Nationale Filminstitut 
(fr) Opprør mot livet på Allociné 
(nl) Opprør mot livet på MovieMeter 
(en) Opprør mot livet på AllMovie 
(en) Opprør mot livet på Turner Classic Movies 
(en) Opprør mot livet på Rotten Tomatoes
Fergus Falls

Fergus Falls er en by og fylkessete i Otter Tail County, Minnesota, USA. Byen hadde 13 138 innbyggere ved folketellingen i 2010.


== Referanser ==


== Eksterne lenker ==
City website
Kristina Nya Glaffey

Kristina Nya Glaffey (født 6. januar 1979 i Frederiksværk, Danmark) er en dansk forfatter, utdannet fra Forfatterskolen i København i 2005. Hun var medredaktør for tidsskriftet Banana Split før det ble lagt ned i 2010.
Forfatteren hevder selv å være inspirert av Peer Hultberg, J.P. Jacobsen, Herman Bang og Jørgen Leth.
Glaffey debuterte med kortprosaboken Lykkejægere i 2008. I 2012 kom Padder og krybdyr som handler om å få barn når familien består av to mødre. Hennes foreløpig (2016) siste bok er den romantiske komedien Mor og Busser som ble utgitt i 2014 og handler om en lesbisk kjernefamilie. Bildekunstneren Pernille Kløvedal Helweg har illustre­rt boka med 20 grafiske blad.  


== Utgivelser ==
Lykkejægere, Gyldendal, 2008 (Kortprosa), ISBN 9788702059410
Padder og Krybdyr, Gyldendal, 2012, ISBN 9788702119565
Mor og Busser, Gladiator, 2014, ISBN 9788793128057


== Eksterne lenker ==
Senturas introduksjon til forfatterskapet
Intervju i avisen Information
Intervju i Jyllands-Posten
Pepsikyss

Pepsikyss er Ingvar Ambjørnsens debutbok fra 1976. Da han var 19 år hadde forfatteren fått antatt bokmanuset En dragefangers drøm på Solum Forlag, men forlaget trakk senere tilbudet, og Ambjørnsen destruerte manuset. Deretter skrev han Pepsikyss som han selv omtaler som «jævlig dårlig». Han mener at han i boka «svikter sin egen stemme».Ambjørnsen solgte halvparten av opplaget på gata i Bergen, men dumpet 250 eksemplarer av sin første diktsamling i en container. I dag er den verdt mellom 5000 og 10 000 kroner og er tilnærmet «søkk borte».


== Referanser ==


== Eksterne lenker ==
Boka hos bokhylla.no
Berse Skaldtorvason

Berse Skaldtorvasson (norrønt: Bersi Skáldtorfuson) var en islandsk skald hos de norske ladejarlene Eirik Håkonsson og Svein Håkonsson, senere også hos kong Knut den mektige og kong Olav den hellige.


== Liv ==
Berse ble født i siste halvdel av 980-tallet og døde trolig i 1030. Navnet Skaldtorvasson er et matronymikon, moren hans var den ellers ukjente skalden "Skald-Torva" fra Midfjorden på det nordlige Island.
Berse var en barndomsvenn av den sagnomspunne skalden Grette Åsmundsson (Grette den sterke) - et vennskap som ble satt på prøve da Berse med fare for sitt eget liv klarte å hindre at vennen ble henrettet. Grette sto anklaget for uaktsomt drap i Norge. Dette omtales i Grettes saga.
Berse deltok i slaget ved Nesjar i 1016 ombord i jarlen Svein Håkonssons skip, og etter nederlaget i kampen mot Olav den hellige synes han å ha fulgt Svein i eksil. Etter Sveins død vendte han tilbake til Norge, men ble tatt til fange av kong Olav. I fangenskapet skrev han en flokk (flokkr) om kong Olav som ble godt mottatt, trolig ble han tatt opp i hirden. En (trolig fiktiv?) dialog som Snorre refererer mellom Olav og Berse på slutten av slaget ved Nesjar tyder på at de to kjente hverandre allerede da.
Rundt 1026 var Berse i England hvor han var i tjeneste hos kong Knut den mektige. Han traff her også skalden Sigvat Tordsson (Sigvat skald). Senere, i 1029 skal de to skaldene ha foretatt en pilegrimsreise til Roma. Dette var mens kong Olav var i eksil i Gardarike. På hjemveien fikk de beskjeden om at Olav hadde falt i slaget på Stiklestad. Berse vendte da tilbake til Roma og skal etter sigende ha dødd i Peterskirken, hvor han også skal være begravd.


== Dikt ==
Ifølge Skáldatal har Berse framført hylningsdikt til både Svein Håkonsson og Knut den mektige, men av disse diktene er ingenting bevart.
Av en Flokkr um Óláf er bare tre strofer bevart. I denne flokken om Olav den hellige som Berse diktet i fangenskap portretterer dikteren seg selv som en modig og rettskaffen mann:

Berse forteller her kongen at han aldri vil bøye seg for ham i en slik grad at han glemmer sine tidligere venner, selv om de tilfeldigvis var kongens fiender. Olav aksepterte dette, og Berse ble deretter like lojal og trofast mot ham som han hadde vært mot hans fiende Svein Håkonsson.
Også en lausavísa er bevart. Onde tunger hevdet at Berse ikke kunne komponere uten å låne fra andre skalder. For å teste dette viste kong Olav ham på et tidspunkt noen sverd og oppfordret ham til å lage et dikt om dem. Berse improviserte da den lausavísa som har blitt bevart, og beviste dermed sine poetiske evner.


== Referanser ==


== Kilder og litteratur ==
Snorre Sturlasson, Olav den helliges saga (Heimskringla), Den norske bokklubben/Gyldendal (1979)
Grettes saga (Norrøn saga, bd V), Aschehoug (1989)
Sigvat Tordarsons saga i den femte volum av De isländska sagorna, i en oversettelse av Åke Ohlmarks, Stockholm, i 1964.
Finnur Jónsson, Den oldnorske og oldislandske litteraturs historie, bd I, 2. utg., København, 1920, s 564ff


== Eksterne lenker ==
Berses bevarte dikt på norrønt
Berses bevarte dikt på norrønt (Scaldic Poetry)
Dulee Johnson

Dulee Johnson (/ˈduːlɪ/; født 7. november 1984 i Monrovia, Liberia) er en fotballspiller fra Liberia som spiller for Lyn. Han har tidligere spilt for BK Häcken, AIK, Moss og Start.
Johnson er sønn av Josiah Johnson, tidligere landslagsspiller og manager for Liberia. Han signerte i januar 2016 en ettårs-kontrakt med Molde FK, men ble fristilt fra kontrakten allerede 31. mai samme år. Samme år signerte han en halvårsavtale med Start. 1. juni 2018 signerte han for Lyn 1896 ut 2018-sesongen.


== Referanser ==


== Eksterne lenker ==
(en) Dulee Johnson – FIFA 

(en) Dulee Johnson – Transfermarkt 
(en) Dulee Johnson – national-football-teams.com 
(en) Dulee Johnson – WorldFootball.net 
(en) Dulee Johnson – FootballDatabase.eu 
(en) Dulee Johnson – Soccerway 
(en) Dulee Johnson – FBref 
(es) Dulee Johnson – as.com